Document ID: 32015R0006

DELEGIRANA UREDBA KOMISIJE (EU) 2015/6
od 31. listopada 2014.
o izmjeni Priloga I. Uredbi (EZ) br. 443/2009 Europskog parlamenta i Vijeća kako bi se uzela u obzir promjena mase novih osobnih automobila registriranih 2011., 2012. i 2013.
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a osobito njezin članak 13. stavak 2.,
budući da:
(1)
Prosječna vrijednost mase koja se koristi za izračun posebnih emisija CO2 za svaki novi osobni automobil treba se prilagoditi svake tri godine kako bi se uzele u obzir promjene u prosječnoj masi novih vozila registriranih u Uniji.
(2)
Iz praćenja mase u voznom stanju novih osobnih vozila registriranih u kalendarskoj godini 2011., 2012. i 2013. vidljivo je da se prosječna masa povećala te da je vrijednost M0 iz točke 1.(b) Priloga I. Uredbi (EZ) br. 443/2009 potrebno stoga prilagoditi.
(3)
Iznimno je za ovu prvu prilagodbu svrsishodno uzeti u obzir da je kvaliteta podataka praćenih u 2011., 2012. i 2013. različita. Novu je vrijednost potrebno stoga utvrditi uzimajući u obzir samo one vrijednosti mase koje dotični proizvođači mogu potvrditi, istodobno isključujući iz izračuna vrijednosti mase koje su očito netočne, odnosno iznad 2 840 kg ili ispod 500 kg kao i vrijednosti povezane s vozilima koje nisu ulazile u područje primjene Uredbe (EZ) br. 443/2009. Nova se vrijednost nadalje temelji na ponderiranom prosjeku uzimajući u obzir broj novih registracija u svakoj referentnoj godini.
(4)
U tom smislu vrijednost M0, koja će se primjenjivati od 1. siječnja 2016., potrebno je povećati za 20,4 kg, odnosno s 1 372,0 na 1 392,4,
DONIJELA JE OVU UREDBU:
Članak 1.
Točka 1.(b) Priloga I. Uredbi (EZ) br. 443/2009 zamjenjuje se sljedećim:
„(b)
Od 2016. godine:
Specifična emisija CO2 = 130 + a × (M - M0)
Pri čemu je:
M
=
masa vozila u kilogramima (kg)
M0
=
1 392,4
a
=
0,0457”
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. listopada 2014.

Labels: 7
8
20